CELEX: 32014R0420
Language: sk
Date: 2014-04-24 00:00:00
Title: Vykonávacie nariadenie Komisie (EÚ) č. 420/2014 z  24. apríla 2014 , ktorým sa ruší pozastavenie podávania žiadostí o dovozné povolenia na výrobky z cukru v rámci určitých colných kvót

25.4.2014   
            
            
               SK
            
            
               Úradný vestník Európskej únie
            
            
               L 124/24
            
         VYKONÁVACIE NARIADENIE KOMISIE (EÚ) č. 420/2014
   z 24. apríla 2014,
   ktorým sa ruší pozastavenie podávania žiadostí o dovozné povolenia na výrobky z cukru v rámci určitých colných kvót
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (2), a najmä na jeho článok 5 ods. 2,
   keďže:
   
               (1)
            
            
               V súlade s nariadením (ES) č. 891/2009 sa vykonávacím nariadením Komisie (EÚ) č. 931/2013 (3) od 27. septembra 2013 pozastavilo podávanie žiadostí o dovozné povolenia pre poradové číslo 09.4317.
            
         
               (2)
            
            
               Na základe oznámení o nevyužitých a/alebo čiastočne využitých povoleniach sa množstvá pre uvedené poradové číslo opäť stali dostupnými. Pozastavenie podávania žiadostí by sa preto malo zrušiť,
            
         PRIJALA TOTO NARIADENIE:
   Článok 1
   Pozastavenie podávania žiadostí o dovozné povolenia pre poradové číslo 09.4317, ktoré sa od 27. septembra 2013 uplatňovalo na základe vykonávacieho nariadenia (EÚ) č. 931/2013, sa ruší.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. apríla 2014
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. EÚ L 254, 26.9.2009, s. 82.
   
      (3)  Vykonávacie nariadenie Komisie (EÚ) č. 931/2013 z 26. septembra 2013, ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 8. do 14. septembra 2013 (Ú. v. EÚ L 255, 27.9.2013, s. 11).